8.+Beskrive+hvordan+mentorordningen+kan+utvikles+og+kvalitetsikres.

8. Beskrive hvordan mentorordningen kan utvikles og kvalitetsikres.

Det finnes ulike metoder for oppfølging av studentene individuelt og i grupper. I tillegg til den individuelle og kollektive veiledning som blir gitt på samlinger, og mellom samlinger via It's learning, foreslår vi at det etableres en mentorordning som sikrer at den enkelte student får veiledning knyttet til egen lederpraksis. Denne veiledningen kan gis individuelt og/eller i gruppe. Vi anbefaler at man etablerer en ordning hvor det veksles mellom individuell mentoring og mentoring i grupper.

Mentorordningen skal sette studentene bedre i stand til å reflektere over og utvikle seg selv som leder. Med utgangspunkt i egne utviklingsmål, kan studenten sammen med mentor evaluere og drøfte egen utvikling under veis i og ved avslutningen av studiet. Mentorordningen blir derfor sentral både i studentens refleksjon, holdningsdannelse og "ferdighetstrening".

Mentoringen gjennomføres ved bruk av skoleksterne mentorer, med god kompetanse i veiledningsarbeid, skole og utdanning. Mentorer kan rekrutteres på ulike måter: fra erfarne skoleledere fra annen kommune enn der studenten arbeider, fra skoleleier eller fra fagmiljøene som står bak "Rektorskolen". Her kan man etablere et fleksibelt regime som ivaretar ulike lokale behov.

Mentorordningen kvalitetssikres ved at alle mentorer får innføring i det studiet studenten skal gjennomføre, samt innføring og trening i mentoring. Dette skjer på en samling som holdes før selve skolelederutdanningen kommer i gang. Videre følges mentorene opp i løpet av studiet.

Slik vi ser det, er mentoring en godt egnet metode for å sikre praksisnær veiledning. Hvis oppdragsgiver ønsker det, vil alternative metoder for å sikre denne oppfølgingen kunne drøftes.